Mustafa Sayegh
Mustafa Sayegh (født 6. april 1985 i Libanon) er en dansk eks-muslim, debattør, foredragsholder, forfatter, musiker, selvstændig malermester og stifter af Foreningen Frafalden (stiftet i 2020). Mustafa er også kendt som "Musse" og har tidligere brugt kunstnernavnet "Derkeren", som er en sammenskrivning af ordene "dansker" og "perker".

Mustafa blev født i Libanon i 1985, og kom til Danmark i 1986 sammen med sine forældre. Som barn boede han i Ribe, men flyttede med familien til Skovparken i Kolding i 2000.

I 2017 stillede Mustafa Sayegh op som byrådskandidat for Venstre i Kolding. Han blev dog ikke valgt ind, og har efterfølgende meldt sig ind i Nye Borgerlige, som menigt medlem.

Mustafa er, eller har desuden været, rapper/sanger og sangskriver, ansat på Ungdomsskolen i Kolding, frivillig ved værestedet SPACE for tidligere og nuværende anbragte unge og formand for skolebestyrelsen på Munkevængets Skole i Kolding.

Offentlig debat 

I offentlige debatter om integration, islam, parallelsamfund, social kontrol og lignende emner er Mustafa en kritisk stemme, og ser ofte tingene fra en anden vinkel end de øvrige debattører.

Mustafa er ivrig skribent i forskellige aviser og andre nyhedsmedier, og deltager ofte i medierne med kommentarer, læserbreve, artikler, debatindlæg og interviews. Han har også været paneldeltager i blandt andet "Debatten" på DR og i forskellige podcasts. På TV-kanalerne især i forbindelse med stiftelsen af Foreningen Frafalden for eks-muslimer i Danmark.

På de sociale medier betragtes Mustafa Sayegh af mange som en af de mest fremtrædende, hvis ikke den mest fremtrædende, eks-muslim i Danmark. 

Flere mener desuden, at Mustafa adskiller sig fra de fleste andre debattører i integrationsdebatten, fordi han netop klart og tydeligt tager fat om islam, som en del af problemet. Han ser det ikke blot som en religion, men som en politisk ideologi. Og han taler højt om det.

I JyskeVestkysten den 29. juni 2020, skrev chefredaktør Mads Sandemann blandt andet:
 
"Det er ikke let at være frafalden muslim. Og endnu mindre nemt at ville organisere en forening for denne gruppe mennesker. For der er desværre nogle muslimer, der mener, det er en utilgivelig dødssynd at vælge islam fra. Det kan føre til social udstødning og trusler rettet mod de formastelige.

Derfor kan det kræve et stort mod at forlade et trossamfund. Og det kan kræve et endnu større mod at hjælpe andre i samme situation. Men det er vigtigt, at der er mennesker som Mustafa Sayegh, der tør gøre det."

Fra et debatindlæg af Mustafa Sayegh i Jyllands-Posten den 28. december 2018:

"Den dag mennesker generelt set med indvandrerbaggrund råber lige så meget op over regeringens iver efter at hæve pensionsalderen, som de råber op over, at kriminelle udviste sendes på en ø, er den dag, vi kan tale om ægte integration."

Flere artikler af eller om Mustafa Sayegh kan findes, ved at søge på de respektive aviser og nyhedsmediers hjemmesider, eksempelvis på Netavisen 180Grader, Kristeligt Dagblad og Jyllands-Posten

Bogen FRI 
I marts 2020 udgav han bogen "FRI" via forlaget Mellemgaard. Fortællingen er baseret på Mustafas egen historie, og handler om at vokse op som muslim, men slet ikke føle sig fri i en religion fuld af regler.

En anmeldelse af bogen FRI: korankaffe-dk

Foreningen Frafalden 
Den 22. august 2020 stiftede Mustafa Sayegh den første forening for eks-muslimer i Danmark, "Foreningen Frafalden".

Foreningen er en frivilligt drevet nonprofit-forening, som arbejder for at skabe fællesskab og netværk for eks-muslimer i Danmark. Den danske forening har kontakt til andre lignende foreninger i verden, heriblandt et tæt samspil med den norske forening "Ex-Muslims Of Norway".

Referencer

YouTube, TV og radio/podcasts

Eksterne henvisninger 
 Foreningen Frafalden
 Mustafa Sayegh på Facebook
 Mustafa Sayegh på YouTube

Islamkritikere
Dansksprogede forfattere fra Danmark
Debattører fra Danmark
Foredragsholdere fra Danmark
Foreningsformænd fra Danmark
Danskere i 2000-tallet